Exqrch/javanese-Komodo-pixelgpt huggingface dataset:
Pengusaha ukiran ingkang gadhah yuswa 42 taun menika sampun jelèh amargi sakmenika kathah usaha ukiran ingkang dipunkuwaosi modal asing lan kahanan menika njalaraken kathah pengusaha ukiran asli saking Jepara ingkang bangkrut
Para buruh ukir ugi kathah ingkang dados rekasa lan boten betah amargi juragan asingipun menika kathah ingkang galak lan itungan
Kedadeyan menika njalaraken Èri Agus kedah ngubah kahanan ingkang wonten ing tlatahipun
Warsa 2010, Èri Agus mbangun perusahaan mèbel kanthi nama Jepara Asia Mas Furniture
Gegayuhanipun supados para pengrajin ukir ing Jepara saged nggadhahi kasil ingkang langkung saé lan saged nguripi kaluwarganipun
Ing perusahaanipun, Èri Agus mbangun swasana kaluwarga antawisipun juragan kaliyan andhahan supados kawujud swasana makarya ingkang saé lan para andhahan ugi kepénak
Swasana ingkang kepenak punika dipunwujudaken kanti nganggep tukangipun sami kaliyan kaluwarganipun
wonten ing pabrik Èri Agus ugi asring ngluruhi tukangipun setunggal mbaka setunggal ingkang wonten ing Kecamatan Batèalit, Jepara
Menawi wonten ing pabrik, Èri Agus ugi mriksa saben pagawéyan mèbel ngagem resin, ingkang punika minangka punjer bisnis usahanipun
Ingkang mangkono dadosaken swasana ingkang kathah srawung kaliyan rasa paseduluran ingkang kethel
Eri Agus ugi mbangun konsèp usaha kanthi mangkono supados anggènipun makarya menika saged betah lan ingkang nyambut damel ugi saged rukun
Èri Agus miwiti usaha mèbelipun punika kanthi 7 tukang saking tangga tepalihipun
Usaha dipunwiwiti saking nul amargi boten gadhah ilmu punapa kémawon babagan mèbel lan kayu
Amargi riyin Èri Agus punika sampun wiwit gladhèn saking bagian administrasi, personalia, dumugi "outsourching" supados saged gadhah ilmunipun saged kanggé ing salajenipun
Anggènipun mbangun usaha mèbel punika amargi Èri Agus nggadhahi pengalaman ingkang boten saé babagan nyambut damel ing pabrikipun wong Landa
Juraganipun wontenpabrik kala riyin punika galak sanget lan kathah andhahan ingkang dipunperlakokaken kaya ta batur
Kahanan punika dadosaken kerja tim-ipun rekasa lan ringkih lajeng Eri Agus medal saking pegawéyanipun ing pabrik Landa punika
Saking ngriku Èri Agus wiwit menggalih menawi tiyang Jepara menika ugi saged ngadeg kiyambak tanpa nyuwun pitulungan saking modalipun tiyang asing
Èwadene Eri Agus punika boten nggadhahi ilmu babagan pertukangan amargi saking lulusan Ilmu Perencanaan Wilayah dan Kota Universitas Diponegoro, ananging piyambakipun langkung milih medal saking pagawèyanipun lan balik dhateng dèsa supados mbangun usaha ing dèsanipun, inggih punika ing Jepara
Èri Agus pitados menawi para warga Jepara saged berdikari tanpa migunakaken modal asing
Èri Agus kepengin ningali mèbel ing Jepara punika majeng kanthi saklajengipun dening tiyang-tiyang kréatip saking Jepara ing wingkingipun
Ingkang mangkono saged dados bukti menawi masarakat Jepara punika adidaya lan saged saingan kaliyan wong asing ingkang sampun dangu mlebet ing usaha mèbel Jepara
Anggènipun usaha mèbel ing pabrikipun Èri Agus kiyambak inggih punika Jepara Asia Mas Furnituré, ndamel manéka warna mebel kaya ta kursi, méja, ambèn, lemari, ugi sanèsipun ingkang nggadhahi ukiran
Titikan saking mèbelipun Eri Agus inggih punika mèbelipun ingkang klasik lan gadhah ukiran ingkang bènten kaliyan sanèsipun
Amargi mèbel klasik punika saged mandhap pasaranipun lajeng Èri Agus ngrembakakaken mèbelipun dados mèbel ingkang kanthi resin
Gabungan mèbel kaliyan resin punika angsal kawigaten ingkang kathah saking konsumèn
Èri Agus masaraken mèbelipun kanthi cara ngirim katalog produk anyar dhateng sedaya ingkang badhe mundhut mèbelipun awit warsa 2003 kanthi cara layang elektronik utawi email
Èri Agus ugi masaraken mèbelipun ing paméran-paméran supados kathah ingkang remen kaliyan produkipun punika
Ing paméran punika Èri Agus ugi saged mangertosi kados pundi watak saking calon pamundhutipun
Mèbel saking pabrik Asia Mas Furnituré punika dipunpasaraken dhateng manca negara kaya ta China, Timur Tengah, lan Éropa.
Craig Alan Chesner Craig Alan Chesner (lair Juni 1958) ya iku peneliti wasis saka Amérika Sarèkat kang dadi peneliti ing Tlaga Toba Sumatera Lor
Dhèwéké nduwé aran Bapak ahli Kaldera Tlaga Toba
Suwénè wis 30 taun dhèwéké neliti babagan Kaldera ing Tlaga Toba
Chesner dadi master lan doktor ing bidang géologi saka Universitas Teknologi Michigan
Dhèwéké saiki dadi Profesor géologi ana ing Departemen Géologi/Géografi, Universitas Eastern Illionis nganti saiki
Latar Wuri dadi Paneliti Kaldera Toba
Chesner wiwit teka ing Tlaga Toba kang sepisan nalika taun 1987 amarga dikongkon dening dosèn pambimbingé kanggo naliti babagan Kaldera ing Tlaga Toba
Ing kana dhèwèké nginep ing Pulo Samosir
Chesner ngandharaké yén Kaldera ing Toba duwéni tilas bledhosan kang gedhé
Kawah iku duwé diamèter kurang luwih 2.000 mèter utawa 2 kilomèter ya kuwi Kaldera
Kaldera paling gedhé ing Tlaga Toba sing ditemokaké ya iku duwé ukuran 100 kilomèter x 30 kilomèter
Toba mbledhos kaping 3 lan pungkasan dicathet 74.000 taun kapungkur
Titikan Kalderané arang ing bumi, ya iku asalé saka Bledhosan jero Tlaga kang kaangkat amarga ana pawon magma kang gedhe ing jeroné
Pulo Samosir uga isih aktip kaangkat 1 milimèter saben taun
Kanggo nggenepi panalitèn, dhèwèké uga nggawa watu-watu saka Kaldera mau menyang papan anggegana nganti "laboratorium" nang Amérika Sarèkat
Salah sawijining peneliten Chesner ya iku babagan bathymetric utawa karejoan lan pemetaan jero banyu kaya déné banyu sagara
Chesner ngandharaké yén kajeroan Tlaga Toba iku ora rata ananging manéka warna ya iku antawis 50 mètér nganti 500 mètér
Panéliten bathymetric iku dilakokaké dening Chesner nganggo metode panjupukan sata, kajeroan banyu nanggo "single-beam sonar." Metode iki nganggo proses pandektesi parambatan swara ("frekuensi") ing jero kapal penarik
Sabanjuré pencathetan rambatan swara iki ngasilaké denah-denah kajeroan banyu kang akurat
Chesner dikancani pirang-pirang wasis nalika panaliten nemokaké 60 ceceg kang dadi 30 garis pangubung Pulo Samosir karo Pulo Sumatera kang ngubengi Tlaga Toba
Menawa direntangaké, Chesner luwih saka rong minggu ngubengi 600 kilomèter kanggu entuk ceceg kaya zig-zag
Asil panaliten mau dibabaraké dening Jurnal Ilmiah "Quaternary International, Elsevier Ltd and INQUA" kanthi irah-irahan ”"The Toba Caldera Complex”" (2011)
Panaliten Chesner iki dadi rujukan nalika ana penylametan kacilakan prau kerem KM Sinar Bangun, ing sasi Juli 2018 ana Tlaga Toba
Prastawa iku dimangerténi yén kapal iku kerem ing jéro Tlaga Toba kanthi jero 500 mètér
Sakswise bledhosan, Chesner ngandharaké menawa Pulo Samosir kang dawané 45 km lan amba 19 km wiwitanè mapan ing ngisor tlaga
Sansaya suwé keangkat munggah amarga anane seselan magma saka njero weteng bumi ing sangisoré tlaga
Pangangkatan iku kadadeyan sakwisé bledhosan.
Chesner nemokaké watu-watuan Samosir kang umuré 74.000 taun
Bukti liyane ya iku ditemokaké fosil ganggang ing Pulo Samosir
Ana ing Tlaga Sidihoni, Tlaga ing jero Tlaga kang dhuwuré 1314 mèter ing dhuwur banyu sagara
Sabanjuré iku, ing dhaérah Simbolon ing Pulo Samosir, ditemokaké fosil godhong-godhongan kang kacithak ing antawis lapis fosil ganggang
Craig alan chesner nemokake menawa Tlaga Tonba kabentuk saka sakurang-kurangé 4 fase bledhosan ya iku : 1
1,2 yuta taun kapungkur : bledhosan kadadeyan ing dhaerah Haranggol kang mbentuk kalderara Haranggaol
840.000 taun kapungkur : bledhosan kadadeyan ing dhaerah wetan Tlaga Toba, ing Prapat lan Porsea
501.000 taun kapungkur : bledhosan ing Kaldera lor ing Silalahi lan Haranggol 4
74.000 taun kapungkur : kadadeyan bledhosan kang mbentuk Tlaga Toba kaya saiki
Ana ing bledhosan kang pungkasan ana 74.000 taun kepungkur, miturut Chesner : 1
Kadadeyan metuné wedhus gembel kang nutupi dhaerah ambané 20.000 km kothak, kang ngubur lemah ing Sumatera saka Sagara Hindia ing kulon nganti Selat Malaka ing wétan 2
Kandel wedhus gembel kurang luwih 100 mèter ana sawatara panggonan nganti 400 mèter 3
Awu kang nutupi papan 4 yuta kilomèter kothak lan ninggalaké tilas awu vulkanik ing India, amèh kabèh Sagara Hindia, Laut Arab nganti Laut China Kidul
Chesner ngandharaké menawa ana bledhosan pungkasan iki : 1
Gunggungé 5.000 yuta ton partikel asam belérang menyang atmosfér 2
Partikel gas iki ngalang-alangi sorot srengéngé nganti 90% nampik dumadiné banyu kang ngabar ing atmosfér
Ora udan, mangsa ketiga mataun-taun, garing ananging adhem
Peteng kabèh lan hawa adhem dumadakan iki marang Zielinsky lan Rampino digambaraké minangka bebendu ing wayah kuwi
Wit-witan mati among suket sing bias urip
Fase paling adhem ing zaman pleistosen pungkasan.
Denny Solang Denny Solang (lair ing Jakarta, 12 Desember 1970; yuswa 49 taun) inggih punika tiyang ingkang mbangun salah satunggaling papan panggènan kagem tiyang ingkang gadhah gerah utawi sakit jiwa
Papan panggènan punika gadhah nama "Panti Réhabilitasi Méntal Aura Welas Asih" ingkang kawangun ing taun 2014
Panti punika dumunung wonten ing pinggiripun Gisik Pelabuhan Ratu, Kabupatèn Sukabumi, Jawa Barat
Denny ing jaman kapungkur gadhah riwayat pendhidhikan inggih punika lulusan saking SMA Negeri 31 Jakarta (1986), banjur piyambakipun nglajengaken pendhidhikan S1 Hukum Univèrsitas Krisnadwipayana (1995)
Panti Aura Welas Asih
Saking pandamelanipun minangka "éksportir" manéka asil alam, Denny sejatinipun gadhah pagesangan ingkang sampun saé utawi mapan
Ananging, piyambakipun boten nampi menawi mirsani kathah tiyang ingkang ngalami sakit jiwa ing Gisik Pelabuhan Ratu
Satemah, piyambakipun ndamel panti "réhabilitasi" "méntal" punika
Panti Aura Welas Asih samenika dumunung ing satunggaling wangunan wekas sekolah ing Pelabuhan Ratu, Sukabumi
Wiwitipun, Denny mamang menawi badhé ndamel panti "réhabilitasi" "méntal" punika
Ananging saking panyengkuyungan para kaluwarga ugi, piyambakipun dados langkung kukuh lan mantep
Boten gampil anggénipun ndamel panti punika amargi inggih tamtu wonten alangan ingkang abentuk napa kémawon
Salah satunggaling alangan inggih menika panyuwunan pitulungan panyandhingan lan obat saking pamaréntah dhaérah ingkang dangu boten dipuntanggapi
Sesampunipun dangu anggénipun ngentosi, pitulungan dugi saking griya-sakit jiwa Dr
Denny nampi obat-obatan gratis ugi rawat inap dhumateng para pasièn sakit jiwa Panti Aura Welas Asih
Pitulungan saking warga celak dalemipun inggih saged anggampilaken padamelan sosialipun Denny punika
Denny mbangun sapinten-pinten panggenan perawatan ing lahan sewiyar 1.600 meter pesagi menika, atusan tiyang ingkang gadhah sakit jiwa ngisi papan panggenan ingkang dipundamel wiwit saking semi permanen dumugi permanen
Ing nginggilipun siti menika jumeneng tigang wangunan, wangunan ingkang kaping setunggal inggih punika papan panggenan pengajian lan rukiah, lajeng wangunan panjaga panti lan pawon, sarta setunggal wangunan kaisi tigang papan panggenan ingkang kaisi tiyang sakit jiwa
Piyambakipun nate nindakaken aksi amargi wangunan lan lahan panggenanipun ingkang wonten ing Kampung Cangehgar RT 02/RW 02, Kelurahan/Kecamatan Palabuhan Ratu dipunremukaken sedangunipun mbangun "Ruang Terbuka Hijau" (RTH) Pamaréntah Kabupatèn Sukabumi
Sedangunipun proses mbangun "Ruang Terbuka Hijau" (RTH), Denny lan atusan tiyang ingkang gadhah sakit jiwa manggèni wangunan wekas sekolah pelayaran ing Cipatuguran
Siti lan wangunan punika dipunbangun kanthi cara dipuncicil lan kanthi tahap-tahap saking taun 2010 dumugi taun 2016, menawi saking materi telas kinten-kinten Rp250 yuta
Panti punika boten tebih saking padesan, namung kaletan kinten-kinten setunggal kilometer
Para warga boten ngraos keganggu sinaosa wonten tiyang ingkang gadhah gangguan jiwa asring dugi dhateng padesan punika
Wonten tigang tahap tiyang sakit ingkang wonten ing panti, panggènan kaping setunggal mliginipun kagem tiyang wadon, lajeng mligi kagem ingkang nembé kemawon dugi lan pungkasan ingkang tahap badhé mantun utawi saras
Menawi tahap ingkang badhé mantun punika dipunkaryakaken dening Denny, supados makebon wonten njawi panggènan panti.
Chatarina Sri Pujiastuti Chatarina Sri Pujiastuti bisa diceluk Katrin lair ana ing Malang, 17 Fèbruari 1968
Katrin ya iku anak saka juru tani kopi lan dhèwèké duwè anak jeneng Damarwulan Prasetyo
Katrin iku sawijining wong kang ngupadi ana ing Désa Baturetno, Kecamatan Dampit, Kabupaten Malang
Katrin terenyuh ndeleng juru tani kopi ana ing désané ora bisa ngadhepi pengepul kopi
Dhèwèké iku ngobah nglumpuk juru tani kanggo berjuang liwat koperasi
Karo cara kuwi, saiki juru tani sing nemtokaké rega kopi, dudu pengepul
Katrin sejatiné ora lair dadi anaké juru tani kopi, amarga bapaké kerja dadi guru ing Yogyakarta amarga mèlu akèh organisasi, ya iku Ketua Koperasi Wanita Usaha Baru Baturetno (awit 2010 - saiki), Sekretaris Gapoktan SAB C (awit 2014- saiki), Pengawas Koperasi Sridonoretno Makmur Bersama (awit 2017- saiki), Anggota asosiasi juru tani Sridonoretno (awit 2016 saiki), Pengawas kelompok wanita tani Mahkota Dewa Baturetno (awit 2017-saiki)
Katrin nalika ana ing Dampit, dhèwèké tuwuh ana ing antara ijoné kebon-kebon kopi
Kawasan Désa Baturetno lan sekitaré ya iku sawijining kawasan kebonan lan pabrik kuna kopi zaman Walanda
Dhèwèké nonton, kepriyé seneng sedhihé kulawarga lan tanggané jero sesawah kopi
Ana sing sesawah kopi sekené amarga namung nerusaké warisan kulawarga, lan ana sing tenanan ngolah kebon nanging ujung-ujungé merana amarga kopi ora ana regané
Katrin ana ing kauripanè ya iku warga Désa Baturetno ing mangsa iku wis maju ladang kopi
Taun 1989, warga ing désa Baturetno wis duwè paugeran désa (perdes) ngenani kopi amek abang
Ana ing paugeran kasebut kopi kuwi dipanèn yèn warnané wis abang
Yèn kopi dipanèn sedurungé warna abang, juru tani kuwi mau bakal dikenani sanksi utawa di rampas kasil panénan kopiné
Perkawis kuwi dilakoké kanggo jaga kwalitas kopi saka Désa Baturetno tetap apik, kaya wektu pabrik kopi Walanda isih aktif ana ing kana
Perdes (Paugeran Désa) kuwi mau gawé jam kerja ana kebon ing musim panen kuwi ana jadwalé kaya makarya kantoran
Ana sistem buka tutup kebon kopi, kebon dibuka 06.00 lan ditutup 15.00
Ana hansip désa kang tugasé ngawasi lan jaga sistem buka tutup kebon kopi
Sistem buka tutup kuwi mau nganti 10 dina
Ancasé wektu kuwi ya iku supaya ora ana kopi siap panen sing ilang dicolong
Saka pangalaman awit cilik kuwi, Katrin wiwit ngupadi ngowahi nasib apes juru tani
Katrin duwé warisan palemahan kebon kopi saka wong tuané lan palemahan kopi duwé dhèwè saamba 2 hektar
Katrin nlaténi ladang kopi nganti saiki
Dhèwèké aktif mèlu kemempengan panglatian lan mènèhi pawarta babagan tani
Taun 2009, Katrin diceluk meloni kemempengan Aliansi Petani Perempuan Indonesia (APPI) ing kutha Malang
Ing kana, Katrin bisa pikantuk pencerahan menawa dadi wadon juru tani, dhèwèke bisa ngowahi kaanan
Salah sijiné ya iku karo nyurung praktik nandur kopi karo becik, supaya, kopi duwé kualitas apik dadiné prayoga diadol karo rega apik uga.
Awit kuwi, Katrin wiwit nyuwarakné budidaya kopi sing becik
Sabanjuré, proses pengolahané uga disurung karo becik kaya ta nganggo pupuk organik, ora asal jemur, lan olah-olah liyané sing duwé kualitas
Ana ing saben kagiyatan kaya acara jemaat geraja, kumpul ibu-ibu PKK, utawa acara liyane, Katrin narekné apa juru tani sing ditémoni nglakokaké amèk abang
Taun 2010, Katrin bali mèlu jero kemempengan koperasi saka Gubernur Jawa Wetan.Inti kegiatan ya iku ngajak juru tani kanggo koperasi
Supaya dhèwèké kabéh ora rekasa nggoléki modal kanggo budidaya tanduran
Tujuané ya iku juru tani bisa éntuk modal lan bisa nabung ing jero koperasi sing diolah dhèwè
Katrin terus nglakoké panyedhakan personal kasebut, nekani dhèwèké kabéh saka omah menyang omah, kanggo ngajak dhèwèké kabèh kagabung
Kabeh dilakoké Katrin dhèwè, amargai bojoné séda taun 2011
Sasuwéné wayah lumaku, anggota koperasi wedok tani nambah dadi 69 wong
Modal saka gubernur taun 2010 kuwi Rp 25 yuta
Loro taun banjur, koperasi kami diwénéhi suntikan modal tambahan Rp 25 yuta maneh
Saiki, total asèt kami wis Rp 151 yuta karo anggota nganti 69 wong
Katrin ora mung ngopèni koperasi wedok ana ing désané
Kagiyatané ngamba menyang loro désa liya ya iku Srimulyo lan Sukodono
Bareng para juru tani amèk abang liya, dhèwèké kabèh ngumpul ana ing jero asosiasi juru tani kopi Sidonoretno (Srimulyo, Sukodono, lan Baturetno) utawa SDR
Upaya Katrin lan kanca-kancané kanthi éntuk asil kang apik
Dhèwèké kabèh bisa adol kopi amèk abang kanthi rega Rp 46.500 saben kilogram wektu iki
adoh yén dibandingaké karo rega kopi asalan ing ngendi mung diregani Rp 26.000 saben kilogram
Wektu iki cacah kopi SDR produksi asosiasi isih 7 ton sataun (saka 125 juru tani)
Kamangka potensiné bisa kagayuh 500 ton
Ana ing kana, Katrin lan kanca-kancané terus berjuang nyurung juru tani menang
dhèwèké terus mudhun menyang kebon saben ésuk, lan mulih wektu awan, supaya ngalungguhan jeneng kopi SDR Dampit.
Djuki Ridwan Djuki Ridwan yaiku uwong kang dipercaya kanggo bangun Garuda Wisnu Kencana ing Dusun Ungasari, Kabupaten Badung, Bali
Djuki Ridwan duweni Putra lan putri saka Nia Rosyiortiwati
Putra lan putri kasebut yaiku Julian Pratama Ridwan lan Adrian Augustava Ridwan
Pendidikan kang pungkasan Djuki Ridwan yaiku D3 Informatika, ing AMIK Bandung
Priya kelairan 7 mei 1964 kasebut ngutus 150 tukang pilihan kanggo garab asil karya saka Nyoman Nuarta
Proyek kasebut dudu kagolong proyèk kang ora kaya padhatan kang digarap marang Djuki Ridwan amarga ukurane kang gedhe
Proyèk kang tau digarap
- Monumen Jalesveva Jayamahe ing Surabaya - Tarian Langit ing Bekasi - Patung Arjuna Wijaya ing Jakarta - Patung Sultan Hasanuddin ing Makassar - Patung karya Nyoman Nuarta ing Bandara Soekarno-Hatta, Tangerang Proses Pagawean Garuda Wisnu Kencana
Garuda Wisnu Kencana wis wiwitan "dirancang" saka tahun 1989 lan awit wiwitan Djuki wis melu ing proyèk kasebut
Saben per 1 Agustus wis dirembukake menawa pagawean ing proyèk Garuda Wisnu Kencana kudu dadi 1 bagean kang masang modul
Modul yaiku keping tembaga kang wis disusun ukurane 3x4 meter dadi "komponen" kulit patung
Upamane ing pamasanagan buntut Garuda Wisnu Kencana kang gedhene arep padha pesawat
Mula ing 1 Agustus buntut kasebut wis kudu dipasang
Djuki Ridwan kang ngomandoni kabèh tukang pilihan
Bahan baku kang akehe 200 lempeng tembaga diasilaké saka Jakarta
Pangiriman kagolong lalncar teka lokasi
Alangan ing pagawéan Garuda Wisnu Kencana
Ing pagawéan Garuda Wisnu Kencana, Djuki Ridwan uga nemu alangan kanggo ngerampungaké Garuda Wisnu Kencana kasebut
Kaya ta kurangé bahan baku kang dipasokaké marang Djuki Ridwan amarga telat ing pangiriman
Faktor alam uga bisa dadi alangan kang nyata ing pagawé an Garuda Wisnu Kencana
Kaya ta ing pamasangan buntut Garuda Wisnu Kencana marang Djuki Ridwan, angina ing Bukit Ungasan panggonan patu madek lagi kenceng-kencengé
Kakuatané nganto 12 knot utawa padha karo 22 km/jam
Modul kang abote 1,5 ton kang lagi dikèrèk nganggo "crane", bisa muter-muter dewe
Ora akeh kang bisa dilakone kanggo ngelongi kuate angina kang teka saliyané delaki kanthi premana menit saben menit "perkembangan" saka Garuda Wisnu Kencana
Amarga wektu uga dibatesi, mula panggarapan uga kudu bisa cepet
Djuki Ridwa tau nemuni alangan 3 dina sadurunge bates per 1 Agustus bagean ing Garuda Wisnu Kencana durung rampung
Sisa gawean dikerjakaké kanthi "militan" ing wektu 3 dina pungkasan
Para seniman patung lan tèknisi dikomando langsung marang Djuki Ridwan
Modul kang boboté 1,5 ton diangkut nganggo trek ing panggonan bengkel menyang lokasi pagawean Garuda Wisnu Kencana kang adohe 500 meter
Ana tukang kang melu trek, uga ana kang lumaku ngarak trek kasebut.
Djuki Ridwa ana ing tengahing rombongan
Akèh pangarep-arep supaya pagawean ing dina kasebut lacar lan bisa rampung
Modul kaping 754 wiwitan dikèrèk jam 11 bengi
Bagean kasebut arep dipasang ing bagean paling duwur lan paling mburi ing jambulé
Panggonan kanggo tukang ing bagean kasebut kagolong sempit
15 menit sadurunge jam 12 wengi bagean pungkasan kasebut kapasang
Teknik Gedhekake lan Uji Kakuatan
Wiwitan gabung ing proyék Garuda Wisnu Kencana, Djuki lagi 2 taun kerja marang Nyoman Nuarta dadi staf divisi teknologi informatika
Ing wektu kasebut, Nyoman lagi gaw Monumen Jalesveva Jayamahe (Monjaya) ing Surabaya kang kapasang taun 1993
Monumen Jalesveva Jayamahe (Monjaya) duwéni duwur 30 meter
Patung Monjaya digawé kanthi cara Teknik panggedhean
Nyoman gawé patung kang luwih cilik kanggo model
Djuki kang nangani urusan "perangkat lunak" computer, ngetung skala panggedheané, uga ukuran keping kanggo patung supaya padha karo bentuk asliné
Saka gagasn Nyoman kang kepengin patung kang wis ana digedhekaké ukurané, banjur Djuki nyoba gawé nganggo komputerisasi
Cara kasebut nuwuhaké asil
Teknik panggedhean kasebut ngolehaké hak paten saka Kementrian Kehakiman nomor 009388 taun 1993 kanthi jeneng “"teknik pembuatan patung organis dengan menggunakan pembesaran skala dan pola segmentasi”." Teknik kasebut uga dikanggokaké ing proyèk Garuda Wisnu Kencana
Garuda Wisnu Kecana 2x luwih gedhe ukurani tinimbang Monumen Jalesveva Jayamahe (Monjaya)
Patung Garuda Wisnu Kencana dirancang supaya bisa tahan saka gempa, angina banter, bledeg, lan duwe angen-angen supaya bisa awet nganti 100 taun
Ukuran lan syarat teknis diuji bola bali kalebu ing "Melbourne" (Australia) lan "Toronto" (Kanada)
Hasil saka panguji kasebut dipercaya patung kasebut bisa tahan saka gempa bumi kang kakuatané 8 "skala richter", angin banter 250 km/jam lan bisa jupuk "energi" listrik sana bledeg
Pesan kang Kaandut ing GWK
Patung Garuda Wisnu Kencana mujudaké Dewa Wisnu, "Dewa Pemelihara" ing agama hindu kang digambaraké lagi numpaki manuk garuda
ana pesen kang kaandut lan patut dimangerti saka patung Garuda Wisnu Kencana
I Nyoman Nuarta nyebutake, pesen kasbut yaiku kanggo saben manungsa khususé wong Indonesia
Pesen kasebut yaiku supaya duweni misi ngopeni lan nyelametaké "lingkungan", uga bisa jaga alam lan "kearifan lokal."
Defia Rosmaniar Defia Rosmaniar inggih punika salah sawijining atlét wanita Indonèsia
Defia utawi limrahipun dipuntimbali Defi, wanita kelairan ing Bogor, Jawi Kilèn, 25 Mei 1995 ugi sakmenika gadhah yuswa 23 taun
Piyambakipun wiwit tumut dhatèng donya ulahraga wonten ing taun 2007 kala SMP amargi surungan saking kakangipun
Ermanto, sang rama, inspirasi utami kagèm Defia
Ermanto inggih punika sosok ingkang lajèng nyèngkuyung Defia nggayuh préstasi langkung inggil sènaosa prakara tuméka nalika wiwit Defia diwasa
Defia Rosmaniar sekolah wonten ing SD Leuwiliang ugi paripurna wonten taun 2000
Piyambakipun lajeng nglajengaken dhateng SMPN 1 Cibungbulang ugi paripurna wonten taun 2009
Sesampunipun punika, Defia dados siswi wonten ing SMAN 1 Leuwiliang 4 ugi paripurna wonten taun 2012
Defia ugi nindakaken pamucalan wonten ing kalih universitas inggih punika Sekolah Tinggi Ilmu Ekonomi (STIE) Kesatuan ugi Universitas Negeri Jakarta (UNJ)
Wonten ing Sekolah Tinggi Ilmu Ekonomi (STIE) piyambakipun mundhut jurusan ekonomi, ugi wonten ing UNJ piyambakipun mundhut jurusan pendidikan olahraga
Emas wonten ing nomor tunggal putri U-17 ajang Koréa Opén 2012 ing Gwangju, Koréa Kidul 2
Emas wonten ing "nomor pair mixed" U-19 ajang Koréa Opén 2012 ing Gwangju, Koréa Kidul 3
Emas wonten ing nomor beregu putri U-29 ajang "Malaysia Opén" 2014 4
Emas wonten ing nomor individual putri U-29 ajang Koréa Opén 2015 Chunceon, Koréa Kidul 5
Emas wonten ing nomor individual putri U-29 ajang "Indonesia Opén" 2015 Jakarta, Indonesia 7
Emas wonten ing nomor individual putri U-30 ajang "Taekwondo World Hanmadang" 2016 Koréa 8
Emas wonten ing nomor individual putri U-30 ajang "1st Bankimon Open Koréa" 2016 9
Emas wonten ing nomor beregu putri U-30 pooomsae ajang "1st Bankimon Opén Koréa" 2016 10
Emas wonten ing nomor tunggal putri Kéjuaraan Taekwondo Asia 2018 11
Emas wonten ing nomor tunggal putri poomsae Asian Games 2018 Préstasi
Kasuksèsan Defia ngrebat medali dados pungkasan pamangkèn taekwondo Indonesia salébétipun 32 taun wonten ambéng Asian Games
Awit taekwondo dipunpertandingaken wonten Asian Games Seoul 1986, Indonesia dereng naté ngrebat medali punika.Kasuksèsan punika ngrupikaken buah saking nyambut damel kenceng ugi anéka lelabetan kagem kényo ingkang gadhah yuswa 23 taun punika
Saderengipun Asian Games 2018, Defia margeni latihan wonten Korea Kidul awit Maret 2018
Piyambakipun latihan fisik ugi tèknik salebetipun 6,5 jam sadinten